Z m l u v a
o poskytovaní účtovníckych služieb v zmysle ust. § 269 ods. 2.
Obchodného zákonníka

Zmluvné strany:

Dodávateľ:	Kolesárová Jozefína
		registrácia:  č. živ. reg. 830-14548,  č. OŽP-C /2010/00080-2
	Tichá 232/45,  044 12  Nižný Klátov
          		IČO: 45 366 560  	  		DIČ:1039944323

a
	    
Objednávateľ: Obec   NIŽNÝ KLÁTOV
		Hlavná 1/1, 044 12 Nižný Klátov
	zastúpená: Starostkou obce -  Ing . Mgr.  Marcela Jokeľová
		IČO:  00 324 507                   	DIČ : 202 124 4896

sa dohodli na prijatí tejto Zmluvy o poskytovaní účtovníckych služieb s nasledovným obsahom:

					čl. I.
				   Predmet zmluvy

1.1.	Dodávateľ sa zaväzuje poskytovať klientovi odborné konzultácie ako i služby spočívajúce vo vedení účtovníctva klienta. Spracovať interné smernice, ktoré predloží na schválenie objednávateľovi.
1.2.	Pre účely tejto zmluvy sa pod vedením účtovníctva rozumie pravidelné spracovanie účtovných dokladov klienta do výstupnej zostavy výpočtovou technikou (ďalej len "výkazy") v súlade s platnými právnymi predpismi (napr. zákon o účtovníctve č. 431/2002 Z.z. v znení neskorších predpisov, zákon č. 369/1990 Zb. o obecnom zriadení, zákon č. 523/2004 o rozpočtových pravidlách verejnej správy, zákon č. 583/2004 o rozpočtových pravidlách územnej samosprávy a pod.) Dodávateľ sa bude podieľať na tvorbe rozpočtu, sledovať čerpanie rozpočtu účtovne, vyhodnocovať čerpanie rozpočtu štvrťročne. V prípade špecifických služieb nad rámec dohodnutý v zmluve budú tieto služby na základe objednávky vyfakturované jednou sumou. 

					čl. II.
				   Čas plnenia

2.1.	Dodávateľ sa zaväzuje poskytovať služby uvedené v čl. I. tejto zmluvy priebežne odo 	dňa prevzatia účtovných dokladov klienta po uzavretí tejto zmluvy. Jednotlivé výkazy 	je dodávateľ povinný odovzdať klientovi alebo podať na príslušný štátny orgán do 	dvanástich dní nasledujúcich po príslušnom kalendárnom mesiaci v prípade 	mesačných výkazov, resp. do dvanástich dní nasledujúcich po príslušnom 	kalendárnom 	štvrťroku v prípade štvrťročných výkazov. Presné termíny výkonu 	služieb dodávateľa 	spočívajúce v poskytovaní konzultácií budú určované na základe 	čiastkových dohôd medzi klientom a dodávateľom. 

					čl. III.
				   Miesto plnenia

3.1. 	Miestom plnenia pri vedení účtovníctva klienta bude sídlo objednávateľa. 

					čl. IV.
			   Cena poskytovaných služieb

4.1.  	Cena     poskytovaných       služieb    bola     dohodou    zmluvných    strán    stanovená 
          	na: 500 € mesačne.
4.2.	Splatnosť ceny poskytovaných služieb je 15 deň v mesiaci nasledujúci  po mesiaci, v ktorom boli služby poskytnuté. 
					
					čl.V.
			Práva a povinnosti zmluvných strán

5.1.	Dodávateľ  je povinný poskytovať uvedené služby v súlade s príslušnými 	právnymi 	predpismi    riadne   a    včas,    pričom   jeho   plnenie  je   podmienené 	poskytnutím 	potrebnej súčinnosti zo strany objednávateľa, najmä včasným 	poskytnutím 	všetkých 	potrebných podkladov a informácií k nim.
5.2.	Odmena dodávateľa za poskytnuté služby sa uhrádza na základe splátkového 	kalendára prevodom na účet dodávateľa.
5.3. 	V prípade, že služby poskytnuté dodávateľom budú vykazovať v rozpore so 	všeobecne záväznými právnymi predpismi alebo s dohodou zmluvných strán 	obsahové či formálne nedostatky, má klient nárok na bezplatné odstránenie 	zistených nedostatkov.
5.4. 	Dodávateľ sa zaväzuje, že s údajmi a informáciami súvisiacimi 	s predmetom tejto 	zmluvy bude nakladať ako s dôvernými, iba 	dohodnutým spôsobom, 	nesprístupní ich tretím osobám a zaväzuje sa 	zachovávať mlčanlivosť o 	všetkých skutočnostiach, ktoré sa dozvedel 	počas i po skončení poskytovania služieb 	podľa tejto zmluvy.

					čl. VI.
	  			   Platnosť zmluvy

6.1.	Zmluva   nadobúda     platnosť     a    účinnosť dňom jej podpísania oboma zmluvnými 
	stranami.
6.2. 	Zmluva sa uzatvára na dobu neurčitú.
6.3. 	Zmluvný    vzťah    založený   touto zmluvou   možno zrušiť dohodou zmluvných strán  
alebo výpoveďou.
6.4.  	Klient    môže    vypovedať   túto   zmluvu  bez    uvedenia dôvodu s výpovednou 	lehotou 30 dní, ktorá začína plynúť prvým dňom nasledujúcim po kalendárnom 	mesiaci, v ktorom bola doručená písomná výpoveď.
6.5.		Dodávateľ   môže   vypovedať   túto   zmluvu   bez   uvedenia   dôvodu  s výpovednou 	lehotou   30 dní,   ktorá   začína   plynúť   prvým   dňom nasledujúcim po kalendárnom 	mesiaci, v ktorom bola doručená písomná výpoveď. 

					čl. VII.
				Záverečné ustanovenia

7.1.	Všetky zmeny a doplnky k tejto zmluve sú platné len v písomnej forme s podpismi 	oboch zmluvných strán.
7.2.	Táto zmluva sa vyhotovuje v dvoch exemplároch, z ktorých každá zmluvná  strana 	obdrží po jednom.

V Nižnom Klátove, dňa 1.3.2011 

..........................................................			...................................................
       Jozefína Kolesárová				   Ing. Mgr. Marcela Jokeľová
							                 starostka